
info@transpordiamet.ee
Mäo Reisiterminal
MKM valitsemisel olevale Mäo Reisiterminali kinnistule (registriosa nr 2759536, katastriüksus 56502:992:0479) on seatud hoonestusõigus MTÜ Järvamaa Ühistranspordi Keskus (edaspidi JÜTK) kasuks.
Vabariigi Valitsuse Seaduse rakendussätete § 105(19) lg 3 kohaselt kõigis õigussuhetes, milles Eesti Vabariiki on esindanud MKM käesoleva seaduse § 61 lõikes 1 sätestatud valdkonnas kuni 2023. aasta 30. juunini, loetakse alates 2023. aasta 1. juulist Eesti Vabariigi esindajaks Kliimaministeerium.
Riigivaraseaduse § 15 lõike 5 järgi hoonestaja ei või anda ilma riigivara valitseja nõusolekuta riigi kinnisasja kasutada kolmandatele isikutele.
Seoses Mäo liiklussõlme ümberehitusega ja riigimaantee 2 Tallinn-Tartu-Võru-Luhamaa äärde uute bussipeatuste ja parkla rajamisega katastriüksustele 56502:002:0413 ja 56701:001:1165 tekib vajadus suunata reisijaid maakonnabussidega ette vedama peatustes peatuvatele kaugbussiliinidele. Sellest tulenevalt väheneb olemasoleva Mäo Reisiterminali kasutus. Loodavas parklas on projekti järgi planeeritud reisijatele klaasist varjualused ja kuivkäimlad. Kuna uuel viaduktil loodaval alal ei ole tingimused reisijatele just kõige mugavamad, siis mõistlik oleks rajada sinna soojaku tüüpi nn. vähendatud kujul reisiterminal, kus sees küte ja loodud head tingimused WC kasutamiseks. Ehitada saaks hoone olemasoleva Mäo Reisiterminali võõrandamisel saadava rahastusega.
Ehitustöödest lähtuvalt on mitmed ettevõtted seoses laiendussoovidega tundnud huvi Mäo Reisiterminali edasise saatuse kohta, et võtta seda kasutusse koos hoone juures oleva parklaalaga. 
Kliimaministeerium on JÜTK-i poolt saadetud päringu vastuskirjas 15.07.2026 nr 5-9/26/2305-4 öelnud, et Reisiterminali kinnisasja võõrandamise või kasutamiseks andmise osas saavad seisukoha kujundada pärast seda, kui on selgunud riigi edasine maavajadus Mäo piirkonnas. Kuni maavajaduse selgumiseni ei ole võimalik teha otsuseid kinnisasja edasise kasutamise osas.
Eeltoodust tulenevalt soovime saada transpordiameti seisukohta riigi edasise maavajaduse kohta Mäo piirkonnas Mäo Reisiterminali kinnistul.

